ຂໍ້ສະເໜີດ້ານເສດຖະກິດ ຊຸດທີສອງ ຂອງ ປ. ໂອບາມາ (ເບິ່ງວີດີໂອ)
ແຜນການ​ຊຸດ​ທີ​ສອງ​ຂອງ​ທ່ານໂອ​ບາ​ມາ​ ​ຈະ​ຕັດການ​ຂາດ​ດຸນ​ງົບປະມານ ​ລົງ​ໄດ້​ຫລາຍ​ກວ່າ 3,200 ​ຕື້​ໂດ​ລາ​ ໃນ​ສິບ​ປີ​ຕໍ່ໜ້າ.
ໃນການນໍາສະເໜີຂໍ້ສະເໜີດ້ານເສດຖະກິດທີ່ສໍາຄັນຊຸດທີ່ສອງຂອງທ່ານ ໃນໄລຍະພຽງ 10 ມື້ ເມື່ອວັນຈັນຜ່ານມານັ້ນ ປະທານາທິບໍດີ ບາຣັກ ໂອບາມາ ໄດ້ເປີດເຜີຍແຜນການຕັດ ການໃຊ້ຈ່າຍຂອງລັດຖະບານລົງ 3 ພັນຕື້ໂດລາ ໃນໄລຍະ 10 ປີຕໍ່ໜ້າ ແລະກ່າວວ່າ ຊາວອາເມຣິກັນທຸກຖ້ວນໜ້າ ໂດຍສະເພາະພວກຮັ່ງມີທັງຫລາຍ ແມ່ນຈະຖືກຮ້ອງຂໍໃຫ້ແບກຫາບພາລະຮ່ວມກັນ ໃນການແກ້ໄຂບັນຫາເສດຖະກິດຂອງຊາດ ແຕ່ຝ່າຍຣີພັບບລິກັນໄດ້ຕໍາ ໜິຕໍຕຽນຂໍ້ສະເໜີດັ່ງກ່າວນີ້ແລ້ວ ທອງປານມີລາຍລະອຽດ ມາສະເໜີທ່ານ ໃນການຖົກຖຽງໂຕ້ແຍ້ງກັນກັບລັດຖະສະພາ ກ່ຽວກັບການຂາດດຸນງົບປະມານແລະການລົດໜີ້ສິນຂອງລັດຖະບານແລະພາສີນັ້ນ ທ່ານໂອບາມາໄດ້ເນັ້ນຍໍ້າຢູ່ເລື້ອຍໆເຖິງຄວາມຈໍາເປັນ ສໍາລັບຄວາມສົມດຸນໃນການແກ້ໄຂງົບປະມານແຫ່ງຊາດທີ່ບໍ່ລົງຕົວນັ້ນແລະການເສຍສະລະ ຮ່ວມກັນ ແຕ່ວ່າໃນຂະນະດຽວກັນ ກໍບໍ່ສ້າງຄວາມເດືອດຮ້ອນໃຫ້ແກ່ພວກຊາວອາເມຣິກັນ ທີ່ທຸກຍາກທັງຫລາຍ ແຜນການຊຸດທີສອງຂອງທ່ານໂອບາມາ ຊຶ່ງຕິດຕາມມາຫລັງຈາກຂໍ້ສະເໜີສ້າງໜ້າວຽກ ມູນຄ່າ 447 ພັນລ້ານໂດລາ ຫລື 447 ຕື້ໂດລາຂອງທ່ານ ຊຶ່ງໂຮມທັງຄໍາແນະນໍາຕໍ່ ຄະນະກໍາມະການລົດການຂາດດຸນງົບປະມານຮ່ວມຂອງລັດຖະສະພານັ້ນ ແມ່ນໄດ້ເພີ່ມ ເດີມພັນຂຶ້ນອີກ ໃນການຕໍ່ສູ້ກັນທາງດ້ານການເມືອງກັບພັກຝ່າຍຄ້ານຣີພັບບລິກັນນັ້ນ ແຜນການດັ່ງກ່າວຈະປະຢັດການຂາດດຸງົບປະມານລົງໄດ້ຫລາຍກວ່າ 3,200 ຕື້ໂດລາໃນ ສິບປີຕໍ່ໜ້າ ໂດຍຮວມເອົາການຕັດການໃຊ້ຈ່າຍລົງກັບການຂຶ້ນພາສີຊຸດໃໝ່ ໂຮມທັງການ ເກັບພາສີໃນອັດຕາຕໍ່າສຸດຈາກພວກເສດຖີທັງຫລາຍ ພ້ອມກັບການຕັດລາຍຈ່າຍລົງ 1,000 ຕື້ໂດລາກ່ອນໜ້ານີ້ ທີ່ໄດ້ມາຈາກການປານີປານອມ ທີ່ຍາກລໍາບາກກັບພັກຣີພັບບລິກັນນັ້ນ ຈໍານວນການຕັດລົງທັງໝົດ ກໍຈະຕົກເປັນ 4,400 ຕື້ໂດລາ ແລະຢູ່ໃນລະດັບຂອງອັນທີ່ເອີ້ນກັນວ່າ ການຕໍ່ຮອງກັນຄັ້ງໃຫຍ່ ທີ່ທ່ານໂອບາມາ ໄດ້ເຫັນດີນໍາເມື່ອຕົ້ນປີນີ້ ແຕ່ພັກຣີພັບບລິກັນບໍ່ຍອມຮັບເອົານັ້ນ ທ່ານໂອບາມາກ່າວວ່າ ແຜນການຂອງທ່ານໂອບາມາ ແນເປົ້າໝາຍໃສ່ຊ່ອງວາງດ້ານພາສີ ທີ່ເອື້ອອໍານວຍຕໍ່ ພວກຮັ່ງມີ ແລະປ່ອຍໃຫ້ການຕັດພາສີທີ່ລັດຖະສະພາໄດ້ອະນຸມັດໃຫ້ ພາຍໃຕ້ລັດຖະ ບານຂອງອະດີດປະທານາທິບໍດີພັກຣີພັບບລິກັນ ທ່ານ George W Bush ນັ້ນ ໝົດອາຍຸລົງຕາມກໍານົດທ້າຍປີນີ້ ແຜນການຂອງທ່ານໂອບາມາຍັງຮຽກຮ້ອງໃຫ້ມີການ ປະຕິຮູບພາສີ ຢ່າງກວ້າງຂວາງອີກ ນອກນັ້ນແລ້ວ ກໍໂຮມເອົາທັງບາດກ້າວຕ່າງໆທີ່ພັກຣີພັບບລິກັນໄດ້ຕ້ານຢັນ ເຊ່ນການ ລົບລ້າງການໂຍະຍານພາສີແກ່ພວກບໍລິສັດນໍ້າມັນແລະແກສ  ຍຸຕິການໄດ້ປຽບດ້ານ ພາສີຂອງພວກບໍລິຫານທີ່ມີເງິນເດືອນສູງຂອງພວກບໍລິສັດຫລັກຊັບທີ່ Wall Street ແລະລົບລ້າງຜົນປະໂຫຍດຕ່າງໆສໍາລັບພວກທີ່ມີເຮືອບິນໄອພົ່ນ ສ່ວນຕົວ ນອກນີ້ແລ້ວ ແຜນການຂອງທ່ານໂອບາມາຍັງຫລິ່ງເຫັນການປະຢັດໄດ້ອີກ ໃນຈໍານວນ 1;100 ຕື້ໂດລາ ຈາກການລົດຈໍານວນທະຫານໃນອີຣັກແລະອັຟການີສຖານລົງ ແລະອີກ 250 ຕື້ໂດລາ ໃນໂຄງການອື່ນໆທີ່ຖືວ່າ ຈໍາເປັນຕ້ອງປະຕິບັດ ແລະລົດຄວາມຟຸ້ມເຟືອຍ ຂອງລັດຖະບານລົງໂດຍການປັບປຸງອົງກອນຕ່າງໆຂອງລັດຖະບານກາງ ທ່ານໂອບາມາ ໄດ້ສະເໜີການ ປະຢັດຫລາຍກວ່າ 300 ຕື້ໂດ ລາ ຈາກໂຄງການເມດິແຄແລະ ເມດິເຄດ ຊຶ່ງເປັນໂຄງການຮັກ ສາສຸຂະພາບສໍາລັບພວກຄົນ ເຖົ້າແລະພວກຄົນທຸກທີ່ຖືກັນວ່າ ເປັນພາລະໜັກທາງເສດຖະກິດ ແລະເປັນພາກສ່ວນນຶ່ງຂອງການ ຕັດພວກໂຄງການທີ່ຕ້ອງປະຕິ ບັດ ມູນຄ່າຫລາຍກວ່າ 5,000 ຕື້ໂດລານັ້ນ ປະທານາທິບໍດີໂອບາມາ ໄດ້ ຕອບໂຕ້ພວກນັກວິຈານຂອງ ພັກຣີພັບບລິກັນ ແລະພັກນໍ້າ ຊາ ອະນຸລັກນິຍົມ ຫລື Tea Party ທີ່ກ່າວຫາທ່ານວ່າດໍາ ເນີນສົງຄາມຊົນຊັ້ນ ໂດຍແນເປົ້າໝາຍໃສ່ພວກຮັ່ງມີ ເພື່ອເພີ່ມພາສີນັ້ນ ທ່ານໂອບາມາກ່າວວ່າ ທ່ານຈະປະຕິເສດສິ່ງໃດກໍຕາມທີ່ລົດສະວັດດີການລົງ ສໍາລັບພວກ ທີ່ອາໃສກາງຕໍ່ໂຄງການສຸຂະພາບທີ່ສໍາຄັນຂອງລັດຖະບານ ແລະເງິນສະວັດດີການໄພສັງ ຄົມ ເວັ້ນເສຍແຕ່ວ່າມີການຮ້ອງຂໍໃຫ້ພວກຮັ່ງມີຊາວອະເມຣິກັນ ແລະພວກບໍລິສັດໃຫຍ່ໆ ທັງຫລາຍ ຈ່າຍພາສີເພີ່ມຂຶ້ນ ທ່ານໂອບາມາກ່າວວ່າ ທໍານຽບຂາວກ່າວວ່າ ການຈັດຕັ້ງປະຕິບັດແຜນການດັ່ງກ່າວ ແມ່ນຈະເຮັດໃຫ້ສະຫະລັດ ຕົກຢູ່ໃນຖານະທີ່ວ່າ ການໃຊ້ຈ່າຍເພີ່ມຂຶ້ນໃດໆຂອງລັດຖະບານ ຈະບໍ່ເພີ່ມພູນເຂົ້າໃສ່ໜີ້ ສິນຂອງຊາດນັ້ນ ພາຍໃນ ປີ 2017 ຊຶ່ງໃນປັດຈຸບັນນີ້ ໜີ້ສິນຂອງຊາດແມ່ນມີຈໍານວນ ຫລາຍກວ່າ 14 ພັນຕື້ໂດລາແລ້ວ ທ່ານ ທິມ ໄກ້ທ໌ເນີ ລັດຖະມົນຕີກະຊວງການເງິນ ກ່າວວ່າ “ ພາຍໃຕ້ການປານີປານອມກັນເລື່ອງການຂາດດຸນງົບປະມານຄັ້ງຜ່ານມາ ຊຶ່ງພັກຣີພັບ ບລິກັນໄດ້ເອົາໄປພົວພັນ ກັບເພດານໜີ້ສິນຂອງຊາດນັ້ນ ຄະນະກໍາມະການຮ່ວມຂອງ ລັດຖະສະພາສະພາ ແມ່ນຈະຕ້ອງຊອກຫາທາງຕັດການໃຊ້ຈ່າຍລົງ ຫລືປະຢັດໃຫ້ໄດ້ ຕື່ມອີກ 1,500 ຕື້ໂດລາພາຍໃນທ້າຍເດືອນພະຈິກປີນີ້ ຖ້າເຮັດບໍ່ໄດ້ ກໍໝາຍຄວາມວ່າ ຈະມີການການຕັດລົງໂດຍອັດຕະໂນມັດ